CELEX: 32018R1241
Language: ro
Date: 2018-09-12 00:00:00
Title: Regulamentul (UE) 2018/1241 al Parlamentului European și al Consiliului din 12 septembrie 2018 de modificare a Regulamentului (UE) 2016/794 în scopul instituirii Sistemului european de informații și de autorizare privind călătoriile (ETIAS)

19.9.2018   
               
               
                  RO
               
               
                  Jurnalul Oficial al Uniunii Europene
               
               
                  L 236/72
               
            
         REGULAMENTUL (UE) 2018/1241 AL PARLAMENTULUI EUROPEAN ȘI AL CONSILIULUI
         din 12 septembrie 2018
         de modificare a Regulamentului (UE) 2016/794 în scopul instituirii Sistemului european de informații și de autorizare privind călătoriile (ETIAS)
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 88 alineatul (2) litera (a),
         hotărând în conformitate cu procedura legislativă ordinară (1),
         întrucât:
         
                     (1)
                  
                  
                     Regulamentul (UE) 2018/1240 al Parlamentului European și al Consiliului (2) atribuie noi sarcini Agenției Uniunii Europene pentru Cooperare în Materie de Aplicare a legii (Europol), precum gestionarea listei de supraveghere din ETIAS, introducerea de date referitoare la infracțiuni de terorism sau la alte infracțiuni grave în respectiva listă de supraveghere și furnizarea de avize în urma cererilor de consultare venite din partea unităților naționale ale ETIAS. Prin urmare, pentru punerea în aplicare a respectivelor sarcini, este necesar să se modifice Regulamentul (UE) 2016/794 al Parlamentului European și al Consiliului (3) în consecință.
                  
               
                     (2)
                  
                  
                     În conformitate cu articolele 1 și 2 și cu articolul 4a alineatul (1) din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană (TUE) și la Tratatul privind funcționarea Uniunii Europene (TFUE), și fără a aduce atingere articolului 4 din protocolul respectiv, Regatul Unit nu participă la adoptarea prezentului regulament, acesta nu este obligatoriu pentru statul membru respectiv și nu i se aplică.
                  
               
                     (3)
                  
                  
                     În conformitate cu articolele 1 și 2 și cu articolul 4a alineatul (1) din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la TUE și la TFUE, și fără a aduce atingere articolului 4 din protocolul respectiv, Irlanda nu participă la adoptarea prezentului regulament, acesta nu este obligatoriu pentru statul membru respectiv și nu i se aplică.
                  
               
                     (4)
                  
                  
                     În conformitate cu articolele 1 și 2 din Protocolul nr. 22 privind poziția Danemarcei, anexat la TUE și la TFUE, Danemarca nu participă la adoptarea prezentului regulament, acesta nu este obligatoriu pentru statul membru respectiv și acesta nu i se aplică,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) 2016/794
            Regulamentul (UE) 2016/794 se modifică după cum urmează:
            
                        1.
                     
                     
                        La articolul 4 alineatul (1) se modifică după cum urmează:
                        
                                    (a)
                                 
                                 
                                    se adaugă următoarele litere:
                                    
                                                „(n)
                                             
                                             
                                                gestionează lista de supraveghere din ETIAS în conformitate cu articolele 34 și 35 din Regulamentul (UE) 2018/1240 al Parlamentului European și al Consiliului (*1);
                                             
                                          
                                                (o)
                                             
                                             
                                                introduce date în lista de supraveghere din ETIAS, informații referitoare la infracțiuni de terorism sau la alte infracțiuni grave, obținute de Europol, fără a aduce atingere condițiilor care reglementează cooperarea internațională a Europol;
                                             
                                          
                                                (p)
                                             
                                             
                                                furnizează un aviz în urma unei cereri de consultare menționate la articolul 29 din Regulamentul (UE) 2018/1240.
                                             
                                          
                                       (*1)  Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (JO L 236, 19.9.2018, p. 1).”;"
                        
                                 
                              
                                    (b)
                                 
                                 
                                    se adaugă următorul paragraf:
                                    „În scopul îndeplinirii sarcinilor menționate la primul paragraf litera (n) din prezentul alineat, Consiliului de administrație al Europol, după consultarea AEPD, adoptă procedurile menționate la articolul 35 din Regulamentul (UE) 2018/1240.”
                                 
                              
                  
                        2.
                     
                     
                        Articolul 21 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    
                                       „Articolul 21
                                       Accesul Eurojust, al OLAF și, exclusiv în scopul accesării ETIAS, al Agenției Europene pentru Poliția de Frontieră și Garda de Coastă la informațiile stocate de Europol”;
                                    
                                 
                              
                                    (b)
                                 
                                 
                                    se introduce următorul alineat:
                                    
                                       „(1a)   Europol ia toate măsurile corespunzătoare pentru a permite Agenției Europene pentru Poliția de Frontieră și Garda de Coastă, în limitele mandatului său și în sensul Regulamentului (UE) 2018/1240, să aibă acces indirect, pe baza unui sistem de tip răspuns pozitiv/răspuns negativ («hit/no hit»), la date care au fost furnizate în sensul articolului 20 alineatul (2) litera (j) din regulamentul respectiv, fără a aduce atingere niciunei restricții indicate de statul membru, organismul Uniunii, țara terță sau organizația internațională care a furnizat informațiile în cauză, în conformitate cu articolul 19 alineatul (2) din prezentul regulament.
                                       În cazul unui răspuns pozitiv, Europol inițiază procedura prin care informațiile care au generat răspunsul pozitiv pot face obiectul unui schimb, în conformitate cu decizia furnizorului informațiilor către Europol și numai în măsura în care datele care generează răspunsul pozitiv sunt necesare pentru îndeplinirea sarcinilor legate de ETIAS care revin Agenției Europene pentru Poliția de Frontieră și Garda de Coastă.
                                       Alineatele (2)-(7) din prezentul articol se aplică în mod corespunzător.”
                                    
                                 
                              
                  
         
            Articolul 2
            Intrarea în vigoare și aplicabilitatea
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la data stabilită de Comisie în conformitate cu articolul 88 din Regulamentul (UE) 2018/1240.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Strasbourg, 12 septembrie 2018.
            
               
                  Pentru Parlamentul European
               
               
                  Președintele
               
               A. TAJANI
            
            
               
                  Pentru Consiliu
               
               
                  Președintele
               
               K. EDTSTADLER
            
         
         
            (1)  Poziția Parlamentului European din 5 iulie 2018 (nepublicată încă în Jurnalul Oficial) și Decizia Consiliului din 5 septembrie 2018.
         
            (2)  Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (a se vedea pagina 1 din prezentul Jurnal Oficial).
         
            (3)  Regulamentul (UE) 2016/794 al Parlamentului European și al Consiliului din 11 mai 2016 privind Agenția Uniunii Europene pentru Cooperare în Materie de Aplicare a Legii (Europol) și de înlocuire și de abrogare a Deciziilor 2009/371/JAI, 2009/934/JAI, 2009/935/JAI, 2009/936/JAI și 2009/968/JAI ale Consiliului (JO L 135, 24.5.2016, p. 53).